Η πρεσβυακούσια δεν μπορεί να θεραπευτεί με κάποια χειρουργική παρέμβαση ή φαρμακευτική αγωγή. Ο κυριότερος τρόπος αντιμετώπισης είναι τα ακουστικά βαρηκοΐας.
Σε αρκετές περιπτώσεις κρίνεται σκόπιμη η χρήση ενός περιφερειακού μικροφώνου σε συνδυασμό με τα ακουστικά βαρηκοΐας. Η σταδιακή εξοικείωση του βαρήκοου να βασίζεται και στην χειλεανάγνωση είναι επίσης πάρα πολύ σημαντική.
Σε περιπτώσεις πολύ σοβαρής απώλειας ακοής, συνιστάται η χειρουργική εμφύτευση ενός κοχλιακού εμφυτεύματος.
Ένα σημαντικό ποσοστό της απώλειας ακοής που μπορεί να προκληθεί λόγω έκθεσης σε θόρυβο μπορεί να προληφθεί. Χρειάζεται να υπάρχει επίγνωση των πηγών ήχων που μπορούν να προκαλέσουν κάποια βλάβη όπως μοτοσυκλέτες, πιστολάκι μαλλιών, μηχανήματα επεξεργασίας ξύλου, ακρόαση μουσικής με ακουστικά κλπ.
Πολύ σημαντική είναι η χρήση ωτοασπίδων όταν κάποιος εκτίθεται σε περιβαλλοντικό θόρυβο. Ακόμη ένας γενικός κανόνας είναι η όσο το δυνατόν αποφυγή έκθεσης σε δυνατούς ήχους καθώς η μείωση του χρόνου έκθεσης σε αυτούς.